b'\n_START_ARTICLE_\nIlirij\n_START_PARAGRAPH_\nIlirij (gr\xc5\xa1ko: \xce\x99\xce\xbb\xce\xbb\xcf\x85\xcf\x81\xce\xb9\xcf\x8c\xcf\x82 [Illiri\xc3\xb3s]), oseba iz anti\xc4\x8dne gr\xc5\xa1ke mitologije, ilirski vladar in eponimni prednik vseh ilirskih ljudstev.\n_START_SECTION_\nKadem in Harmonija\n_START_PARAGRAPH_\nApolodor Atenski v svoji Biblioteki pravi, da je bil Ilirij najmlaj\xc5\xa1i sin gr\xc5\xa1ko-feni\xc4\x8danskega kralja Kadma in boginje Harmonije, ki je vladal v Iliriji in postal prednik vseh ilirskih ljudstev. Ilirij se je \xc5\xa1e posebno izkazal na strani Enhelejcev na vojnem pohodu proti Ilirom.\n_START_SECTION_\nPolifem in Galateja\n_START_PARAGRAPH_\nApijan v svojih Ilirskih vojnah pi\xc5\xa1e, da je bil Ilirij sin kiklopa Polifema in njegove \xc5\xbeene Galateje. Imel je brata Kelta in Gala. Vsi Polifemovi otroci so se izselili s Sicilije in postali predniki Ilirov, Keltov in Galcev. Polifemovo rodoslovje, ki se je ohranilo v Apijanovem delu, so najverjetneje sestavili anti\xc4\x8dni gr\xc5\xa1ki ustanovitelji Epidamna iz Korinta in Krfa.\n_START_SECTION_\nPotomci\n_START_PARAGRAPH_\nIlirij je imel \xc5\xa1est sinov in tri h\xc4\x8derke, katerih imena so povezana z dolo\xc4\x8denimi ilirskimi plemeni:'